CELEX: 32001R0646
Language: bg
Date: 2001-03-30 00:00:00
Title: Регламент (ЕО) № 646/2001 на Комисията от 30 март 2001 година относно класирането на определени стоки в Комбинираната номенклатура

02/ 13
            
            
               BG
            
            
               Официален вестник на Европейския съюз
            
            
               239
            
         32001R0646
   
               L 091/42
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 646/2001 НА КОМИСИЯТА
   
   от 30 март 2001 година
   относно класирането на определени стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), последно изменен с Регламент (ЕО) № 2559/2000 (2), и по-специално член 9 от него,
   като има предвид, че:
   
               (1)
            
            
               С оглед осигуряването на еднакво прилагане на Комбинираната номенклатура, приложена към горепосочения регламент, е необходимо да бъдат приети разпоредби относно класирането на стоките, включени в приложението към настоящия регламент.
            
         
               (2)
            
            
               В Регламент (ЕИО) № 2658/87 се определят Общите правила за тълкуване на Комбинираната номенклатура. Тези правила се прилагат също така и към всяка друга номенклатура, която се основава на нея изцяло или частично или добавя към нея допълнителни подразделения и която е установена чрез специфични разпоредби на Общността с оглед прилагането на тарифни или други мерки, свързани с търговията със стоки.
            
         
               (3)
            
            
               Чрез прилагане на гореупоменатите Общи правила, стоките, описани в колона 1 от таблицата, включена в приложението към настоящия регламент, следва да бъдат класирани в съответните позиции от КН, посочени в колона 2, въз основа на мотивите, посочени в колона 3.
            
         
               (4)
            
            
               Целесъобразно е ползването на обвързващи тарифни информации, издадени от митническите органи на държавите-членки за класиране на стоки в Комбинираната номенклатура, които не съответстват на разпоредбите, установени с настоящия регламент, да може да бъде продължено за срок от три месеца, в съответствие с разпоредбите на член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (3), последно изменен с Регламент (ЕО) № 2700/2000 на Европейския парламент и на Съвета (4).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 на таблицата, включена в приложението, се класират в Комбинираната номенклатура в съответните позиции от КН, посочени в колона 2 на същата таблица.
   Член 2
   Обвързващата тарифна информация, издадена от митническите органи на държавите-членки, която не съответства на разпоредбите на настоящия регламент, може да продължи да бъде използвана, в съответствие с разпоредбите на член 12, параграф 6 от Регламент (ЕИО) № 2913/92, в срок от три месеца.
   Член 3
   Настоящият регламент влиза в сила на 20-ия ден след публикуването му в Официален вестник на Европейските общности.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 март 2001 година.
      
         
            За Комисията
         
         Frederik BOLKESTEIN
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 293, 22.11.2000 г., стр. 1.
   
      (3)  ОВ L 302, 19.10.1992 г., стр. 1.
   
      (4)  ОВ L 311, 12.12.2000 г., стр. 17.
   ПРИЛОЖЕНИЕ
   
               Описание на стоката
            
            
               Класиране
               в позиция от КН
            
            
               Мотиви
            
         
               (1)
            
            
               (2)
            
            
               (3)
            
         
               Изделие, описано като „Апарат за следене на бебета“, портативен, представен в комплект, пригоден за продажба на дребно, съставен от следните елементи:
               
                           —
                        
                        
                           приемателно-предавателен апарат за радиотелефония с вградени микрофон и високоговорител
                        
                     
                           —
                        
                        
                           портативен приемателно-предавателен апарат за радиотелефония с вградени микрофон и високоговорител
                        
                     
                           —
                        
                        
                           два адаптора за електрическата мрежаПриемателно-предавателният апарат за радиотелефония, който също така може да се използва като интерфон — функционира с батерии или посредством електрическата мрежа с помощта на адаптор
                        
                     Портативният приемателно-предавателен апарат за радиотелефония, който също така може да се използва като интерфон — може да се презарежда дори по време на функционирането си
               Този апарат служи основно за предаване на звуците, издавани от дете, намиращо се в близост до апарата. Функцията за предаване/приемане позволява също така да се говори на детето.
               Приемателно-предавателните апарати имат радиус на действие от около 100 m
            
            
               8525 20 99
            
            
               Класирането се определя от разпоредбите на Общи правила 1 и 6 за тълкуване на Комбинираната номенклатура, както и от описанието на стоките от позиции № 8525, 8525 20 и 8525 20 99 от КН